
Grozījumi Ministru kabineta 2021. gada 21. decembra noteikumos Nr. 877 "Grāmatvedības kārtošanas noteikumi"
Izdoti saskaņā ar Grāmatvedības likuma 5. panta trešo daļu,
6. panta septītās daļas 1. un 2. punktu, 8. panta ceturtās daļas
1. un 2. punktu, 11. panta trīspadsmito daļu,
12. panta ceturto daļu un 15. panta trešo daļu
· Izdarīt Ministru kabineta 2021. gada 21. decembra noteikumos Nr. 877 "Grāmatvedības kārtošanas noteikumi" (Latvijas Vēstnesis, 2021, 248. nr.; 2023, 198. nr.; 2025, 185. nr.) šādus grozījumus:
· 1. Izteikt 67. punktu šādā redakcijā:
· "67. Mantas (kustamas vai nekustamas ķermeniskas lietas, skaidru naudu un bezķermeniskas lietas) inventarizāciju veic uzņēmuma vadītāja noteiktā kartībā, pārbaudot (piemēram, apskatot, izmantojot videoapskati vai iesniegtos fotoattēlus) attiecīgo lietu daudzumu un pilnvērtīgumu (kvalitāti, derīgumu), ja citos normatīvajos aktos nav noteikts citādi."
· 2. Izteikt 68. punktu šādā redakcijā:
· "68. Prasījumu un saistību (arī ārpusbilances posteņu) summas inventarizē, to apjomu pārbaudot saskaņā ar attiecīgajiem dokumentiem. Prasījumu un saistību summas salīdzina ar attiecīgajiem saimniecisko darījumu dalībniekiem (debitoriem un kreditoriem), ievērojot šādus nosacījumus:
· 68.1. var izmantot pašapkalpošanās portālu risinājumus vai citus savstarpēji saskaņotus elektroniskos datu un informācijas apmaiņas kanālus;
· 68.2. ja darījuma partneris līdz inventarizācijas termiņa beigām nav informējis uzņēmumu par atšķirībām starp tā grāmatvedības uzskaites datiem un uzņēmuma datiem par iepriekšējo saimniecisko gadu, datus uzskata par salīdzinātiem."
· 3. Papildināt ar 69.1 punktu šādā redakcijā:
· "69.1 Ja veic kustamu un nekustamu ķermenisku lietu pārbaudi (apskati) attiecīgo jomu regulējošajos normatīvajos aktos noteiktajā kārtībā un termiņos, šīs pārbaudes rezultātus var izmantot pārskata gada slēguma inventarizācijas ietvaros, atkārtotu pārbaudi neveicot."
· 4. Izteikt 70. punktu šādā redakcijā:
· "70. Budžeta iestādes, veicot pārskata gada slēguma inventarizāciju par nekustamajiem īpašumiem, papildus šo noteikumu 67. un 69.1 punktā noteiktajam, salīdzina datus par to īpašumā vai valdījumā esošiem nekustamā īpašuma objektiem ar attiecīgu valsts reģistru aktualizētiem datiem."".
· 5. Papildināt ar 70.1 punktu šādā redakcijā:
· "70.1 Ja budžeta iestādē ir izveidota tāda iekšējās kontroles sistēma, kas nodrošina mantas saglabāšanu un novērš mantas iztrūkumu un citu zudumu riskus, tad budžeta iestādes, veicot ilgtermiņa ieguldījumu un inventāra pārskata gada slēguma inventarizāciju:
· 70.11. to apskati veic ne retāk kā reizi trijos gados, bet zemes apskati – reizi piecos gados, ja citos attiecīgo jomu regulējošajos normatīvajos aktos nav noteikts cits termiņš;
· 70.12. daudzumu un pilnvērtīgumu pārbauda attālināti, ja nav iespējams veikt apskati vai tas nav lietderīgi;
· 70.13. izmanto pārskata gadā veiktās inventarizācijas rezultātus, kas iegūti apskatot attiecīgo objektu un kas papildināti ar atbildīgās personas apliecinājumu par pārskata gadā papildus saņemtiem un no uzskaites izslēgtiem objektiem līdz pārskata gada slēguma inventarizācijai."
· 6. Svītrot 71. punktu.
· 7. Izteikt 76. punktu šādā redakcijā:
· "76. Uzņēmuma vadītājs var izveidot inventarizācijas komisijas, kuru uzdevums ir veikt inventarizējamo objektu – uzņēmuma īpašumā vai lietojumā esošās mantas – faktiskā stāvokļa pārbaudi pa uzņēmuma struktūrvienībām vai pa mantas veidiem, kā arī veikt uzņēmuma saistību pārbaudi. Uzņēmuma vadītājs var izveidot vienu inventarizācijas komisiju visas uzņēmuma mantas un saistību inventarizēšanai. Uzņēmuma vadītājs, kurš ir tiesīgs grāmatvedību kārtot pats, arī inventarizāciju var veikt pats."
· 8. Izteikt 77. punktu šādā redakcijā:
· "77. Inventarizācijas komisijas personālsastāvu un inventarizācijas sākšanas un pabeigšanas termiņu nosaka uzņēmuma vadītājs."
· 9. Izteikt 78. punktu šādā redakcijā:
· "78. Inventarizāciju uzņēmumā veic uzņēmuma vadītāja noteiktā kārtībā, kurā noteikti:
· 78.1. inventarizācijas sarakstu sagatavošanas un iesniegšanas termiņi;
· 78.2. gadījumi, kad tiek organizētas inventarizācijas rezultātu kontrolpārbaudes vai atkārtotas inventarizācijas (ja nepieciešams);
· 78.3. nosacījumi, kā dokumentē faktu, ja šo noteikumu 90. punktā minētā ķermeniskā lieta vai to kopums šajā pārskata gadā nav pieejams pārskata gada slēguma inventarizācijai, un speciāla inventarizācijas kārtība attiecībā uz minētajām ķermeniskajām lietām vai to kopumu (piemēram, faktiskā apjoma noteikšana ar šo noteikumu 67. vai 69. punktā minētajām metodēm tajā pārskata gadā, kad tas būs iespējams)."
· 10. Izteikt 79. punktu šādā redakcijā:
· "79. Uzņēmuma vadītājs var paredzēt arī:
· 79.1. papildu inventarizācijas;
· 79.2. periodiskās inventarizācijas;
· 79.3. ārkārtas inventarizācijas (ja konstatēta zādzība, materiālo vērtību bojāšana, ugunsgrēks, plūdi vai cita stihiska nelaime vai ja inventarizāciju veic atbilstoši darba līguma vai koplīguma noteikumiem par darbinieka materiālo atbildību);
· 79.4. turējumā vai glabājumā esošu ķermenisku lietu, arī to, kas uzņēmumam ir nodotas atbildīgā glabāšanā vai uzņēmumā ir pārstrādes vai labošanas (remonta) procesā, vai citu ārpusbilances aktīvu inventarizācijas, ja tādas paredz normatīvo aktu vai noslēgto līgumu noteikumi. Uzņēmuma vadītājs var paredzēt arī kārtību, kādā dokumentē faktu, ka attiecīgā ķermeniskā lieta vai to kopums pārskata gadā nav pieejams pārskata gada slēguma inventarizācijai, un noteikt speciālu inventarizācijas kārtību, tajā pārskata gadā, kad tas būs iespējams."
· 11. Svītrot 80. punktu.
· 12. Svītrot 81. punktu.
· 13. Izteikt 83. punktu šādā redakcijā:
· "83. Uzņēmuma vadītājs informē zvērinātu revidentu, ja uzņēmuma gada pārskats tiek pakļauts zvērināta revidenta pārbaudei, par pārskata gada slēguma inventarizāciju."
· 14. Svītrot 84. punktu.
· 15. Svītrot 85. punktu.
· 16. Svītrot 86. punktu.
· 17. Svītrot 87. punktu.
· 18. Svītrot 88. punktu.
· 19. Svītrot 89.2.3. apakšpunktu.
· 20. Izteikt 89.2.4. apakšpunktu šādā redakcijā:
· "89.2.4. dokumenta sagatavošanas pamatojums (piemēram, atsauce uz uzņēmuma vadītāja rīkojumu, uzņēmuma vadītāja noteikto kārtību);".
· 21. Izteikt 89.2.8. apakšpunktu šādā redakcijā:
· "89.2.8. cita informācija, ņemot vērā inventarizējamā objekta veidu un uzņēmuma vadītāja noteikto kārtību."
· 22. Svītrot 89.3. apakšpunktu.
· 23. Izteikt 89.4. apakšpunktu šādā redakcijā:
· "89.4. inventarizācijas sarakstu paraksta inventarizācijas komisijas locekļi un atbildīgā persona, ja tāda ir."
· 24. Svītrot 89.5. apakšpunktu.
· 25. Svītrot 89.6. apakšpunktu.
· 26. Svītrot 89.7. apakšpunktu.
· 27. Svītrot 92. punktu.
· 28. Izteikt 93.2. apakšpunktu šādā redakcijā:
· "93.2. inventarizācijas saraksti ir sagatavoti atbilstoši šo noteikumu  89. un 90. punktā noteiktajai kārtībai;".
· 29. Izteikt 93.3. apakšpunktu šādā redakcijā:
· "93.3. inventarizācijas rezultāti iegūti atbilstoši uzņēmuma vadītāja noteiktajai kārtībai;".
· 30. Izteikt 95. punktu šādā redakcijā:
· "95. Inventarizācijā konstatēto inventarizējamo objektu novērtējuma starpību, ķermenisko lietu vienību skaita starpību vai to zudumus bojāšanās vai citu iemeslu dēļ iegrāmato uzņēmuma grāmatvedības reģistros saskaņā ar grāmatvedības organizācijas dokumentā paredzēto inventarizācijas rezultātu iegrāmatošanas kārtību vai, ja tāda nav paredzēta, saskaņā ar uzņēmuma vadītāja norādījumiem."
· 31. Izteikt 97. punktu šādā redakcijā:
· "97. Ja pārskata gada slēguma inventarizācija notikusi vai tās rezultāti iegūti pēc pārskata gada pēdējās dienas, inventarizācijas rezultātus iegrāmato tā, lai attiecīgais grāmatvedības ieraksts tiktu ietverts attiecīgā pārskata gada finanšu pārskatos."

